CELEX: 52013PC0020
Language: lt
Date: 2013-01-28
Title: Pasiūlymas TARYBOS SPRENDIMAS dėl paraiškų naujais punktais papildyti Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės VIII arba IX priedą pateikimo Europos Sąjungos vardu

|
			
		
		
		52013PC0020
		
			Pasiūlymas TARYBOS SPRENDIMAS dėl paraiškų naujais punktais papildyti Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės VIII arba IX priedą pateikimo Europos Sąjungos vardu /* COM/2013/020 final - 2013/0011 (NLE) */
			
				
		
		
			
			   	AIŠKINAMASIS MEMORANDUMAS
1.           1989 m. kovo 22 d.
priimta Konvencija dėl pavojingų atliekų tarpvalstybinių
pervežimų bei jų tvarkymo kontrolės (Bazelio konvencija) šalims
nustatyta pavojingų atliekų eksporto ir importo kontrolės
procedūra. Konvencija įsigaliojo 1992 m. ir šiuo metu yra
privaloma 175 šalims. ES yra Bazelio konvencijos šalis.
2.           Bazelio konvencijos
priedų keitimo procedūra nustatyta konvencijos 17 ir 18
straipsniuose. Konkrečiau, šalis privalo parengti siūlomą
pakeitimą, o sekretoriatas pateikia jo tekstą visoms šalims likus
bent šešiems mėnesiams iki posėdžio, kuriame siūloma tą
pakeitimą priimti. Be to, visi tokie pakeitimai turi būti priimami
šalių konferencijos posėdyje ir gali įsigalioti praėjus
šešiems mėnesiams nuo datos, kurią depozitoriumas paskelbia pranešimo
aplinkraštį.
3.           Paraiškoms dėl
naujų punktų įtraukimo į Bazelio konvencijos VIII arba IX
priedą taikoma procedūra, priimta Sprendimu VIII/15 „VIII ir IX
prieduose pateiktų atliekų sąrašų persvarstymo ir pakeitimo
procedūros persvarstymas“ Bazelio konvencijos 8-ajame šalių
konferencijos posėdyje.
4.           Pagal 2006 m. birželio
14 d. Europos Parlamento ir Tarybos reglamento (EB) Nr. 1013/2006
dėl atliekų vežimo[1]
58 straipsnį šio reglamento priedai gali būti iš dalies keičiami
pagal Europos Parlamento ir Tarybos direktyvos 2008/98/EB[2] 39 straipsnyje nustatytą
procedūrą siekiant atsižvelgti į mokslo ir technikos
pažangą. Pagal Reglamento (EB) Nr. 1013/2006 58 straipsnio 1
dalį atliekos gali būti laikinai įtrauktos į Bazelio
konvencijos IIIA, IIIB, IV ar V priedus, kol bus priimtas sprendimas dėl
jų įtraukimo į atitinkamus Bazelio konvencijos priedus ar EBPO
Tarybos sprendimo C(2001)107 (galutinis) dėl Sprendimo
C(92)39 (galutinis) dėl naudojimui skirtų atliekų
tarpvalstybinio vežimo kontrolės peržiūros priedus.
5.           Siekiant nuoseklumo pakeitus
Reglamento (EB) Nr. 1013/2006 IIIA, IIIB, IV ar V priedus, Europos
Sąjungos vardu būtina pateikti reikalingas paraiškas dėl
atitinkamo Bazelio konvencijos dėl pavojingų atliekų
tarpvalstybinių pervežimų bei jų tvarkymo kontrolės VIII
arba IX priedo papildymo.
6.           Pagal procedūrą,
priimtą Sprendimu VIII/15 Bazelio konvencijos 8-ajame šalių
konferencijos posėdyje, šalis privalo parengti siūlomą
pakeitimą, o sekretoriatas pateikia jo tekstą visoms šalims likus
bent šešiems mėnesiams iki posėdžio, kuriame siūloma tą
pakeitimą priimti. Visi tokie pakeitimai turi būti priimami
šalių konferencijos posėdyje ir gali įsigalioti praėjus
šešiems mėnesiams nuo datos, kurią depozitoriumas paskelbė
pranešimo aplinkraštį.
2013/0011 (NLE)
Pasiūlymas
TARYBOS SPRENDIMAS
dėl paraiškų naujais punktais
papildyti Bazelio konvencijos dėl pavojingų atliekų
tarpvalstybinių pervežimų bei jų tvarkymo kontrolės VIII
arba IX priedą pateikimo Europos Sąjungos vardu
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 191 straipsnio 1 dalį
kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       Europos Sąjunga yra
Bazelio konvencijos dėl pavojingų atliekų tarpvalstybinių
pervežimų bei jų tvarkymo kontrolės šalis, todėl gali
teikti pasiūlymus dėl šios konvencijos priedų keitimo;
(2)       paraiškoms dėl
naujų medžiagų įtraukimo į Bazelio konvencijos VIII arba IX
priedą taikoma procedūra, priimta Sprendimu VIII/15 „VIII ir IX
prieduose pateiktų atliekų sąrašų persvarstymo ir pakeitimo
procedūros persvarstymas“ Bazelio konvencijos 8-ajame šalių
konferencijos posėdyje;
(3)       pakeitus 2006 m.
birželio 14 d. Europos Parlamento ir Tarybos reglamento (EB)
Nr. 1013/2006 dėl atliekų vežimo[3]
IIIA, IIIB, IV ar V priedus, reikėtų užtikrinti nuoseklumą su
Bazelio konvencijos VIII arba IX priedu, juos atitinkamai pakeičiant;
(4)       todėl Sąjunga
turėtų pateikti reikiamas paraiškas dėl šių Reglamento (EB)
Nr. 1013/2006 IIIA, IIB, IV ar V priedų punktų, kuriuos galima
įtraukti į Bazelio konvencijos VIII arba IX priedą;
(5)       Sąjunga turėtų
pateikti Bazelio konvencijos sekretoriatui reikiamas paraiškas dėl
naujų punktų įtraukimo į Bazelio konvencijos VIII arba IX
priedą likus bent šešiems mėnesiams iki Bazelio konvencijos
šalių konferencijos posėdžio, kuriame siūloma tą
pakeitimą priimti,
PRIĖMĖ ŠĮ
SPRENDIMĄ: 
1 straipsnis
Papildžius Reglamento (EB) Nr. 1013/2006
IIIA, IIIB, IV ar V priedus, įtraukiant į juos naujus punktus,
kuriuos galima įtraukti į Bazelio konvencijos dėl pavojingų
atliekų tarpvalstybinių pervežimų bei jų tvarkymo
kontrolės VIII arba IX priedą, Sąjunga pagal konvenciją
pateikia reikalingas paraiškas.
2 straipsnis
Komisija perduoda šias paraiškas Bazelio
konvencijos sekretoriatui likus bent šešiems mėnesiams iki kito šios
konvencijos šalių posėdžio.
Priimta Briuselyje
                                                                       Tarybos
vardu
                                                                       Pirmininkas
[1]               OL L 190, 2006 7 12,
p. 1.
[2]               OL L 312,
2008 11 22, p. 3.
[3]               OL L 190, 2006 7 12,
p. 1.